ddrg/super_eurlex huggingface dataset:
(6)

I lyset af den trussel, som DPRK fortsat udgør for den internationale fred og stabilitet, bør der vedtages yderligere restriktive foranstaltninger for at lægge pres på DPRK for at overholde sine forpligtelser i henhold til en række resolutioner fra FN's Sikkerhedsråd. Endvidere bør tre personer og seks enheder tilføjes på listen over personer og enheder i bilag II og III til afgørelse (FUSP) 2016/849.
(2)

Rådets gennemførelsesafgørelse 2014/797/EU (2) gav Estland tilladelse til at begrænse fradragsretten ved erhvervelse, leasing, erhvervelse inden for Fællesskabet og indførsel af visse personbiler og til at fritage den afgiftspligtige person for at føre momsregnskab for den ikkeerhvervsmæssige brug af køretøjer, der er omfattet af begrænsningen.
(7)

Indtil udløbet af fravigelsen ventes de af Polen trufne foranstaltninger at forebygge yderligere spredning af momssvig i sektoren for harddiskdrev, således at Polen ikke efterfølgende vil have behov for at fravige artikel 193 i direktiv 2006/112/EF for så vidt angår disse leverancer. Polen burde derfor ikke søge om forlængelse af fravigelsen.
(3)

Medlemsstaterne kan i forvejen gøre brug af en særlig ordning for små virksomheder i henhold til afsnit XII i direktiv 2006/112/EF. Den foranstaltning, som forlænges, fraviger kun afsnit XII i direktiv 2006/112/EF på den måde, at dens øvre grænse for den afgiftspligtige persons årsomsætning er højere end den, der for øjeblikket gælder for Litauen efter artikel 287, nr. 11), i direktiv 2006/112/EF, hvilken er 29 000 EUR.
(2)

Mandatet for de eksterne revisorer for Národná banka Slovenska, Ernst & Young Slovakia, spol. s r.o., udløb efter revisionen for regnskabsåret 2016. Det er derfor nødvendigt at udnævne eksterne revisorer for Národná banka Slovenska fra regnskabsåret 2017.
(13)

Udviklingen i den nuværende epidemiologiske situation for afrikansk svinepest i de berørte populationer af tamsvin og vildtlevende svin i Unionen bør indgå i vurderingen af den dyresundhedsmæssige risiko, som den nye sygdomssituation i Tjekkiet, Estland, Letland, Litauen og Polen udgør. For at målrette de dyresundhedsmæssige bekæmpelsesforanstaltninger, jf. gennemførelsesafgørelse 2014/709/EU, og for at forhindre yderligere spredning af afrikansk svinepest, uden at der samtidig opstår unødvendige forstyrrelser i samhandelen inden for Unionen, og uden at tredjelande indfører uberettigede handelshindringer, bør EU-listen over områder, der er omfattet af de dyresundhedsmæssige bekæmpelsesforanstaltninger, der er fastlagt i bilaget til nævnte gennemførelsesafgørelse, ændres med henblik på at tage hensyn til ændringerne i den epidemiologiske situation for så vidt angår den pågældende sygdom i de pågældende medlemsstater.
»161.

Dmitry Vladimirovich OVSYANNIKOV (Дмитрий Владимирович Овсянников)

Fødselsdato: 21.2.1977 Fødested: Omsk, USSR

»Guvernør for Sevastopol«. Ovsyannikov blev valgt til »guvernør for Sevastopol« ved valget den 10. september 2017, som Den Russiske Føderation afholdt i den ulovligt annekterede by Sevastopol. Den 28. juli 2016 udnævnte præsident Putin ham til fungerende »guvernør for Sevastopol«. Han har i denne rolle arbejdet for yderligere integration af den ulovligt annekterede Krimhalvø i Den Russiske Føderation og er som sådan ansvarlig for aktivt at støtte eller gennemføre tiltag eller politikker, der underminerer eller truer Ukraines territoriale integritet, suverænitet og uafhængighed. I 2017 fremsatte han offentlige erklæringer til støtte for den ulovlige annektering af Krim og Sevastopol og på årsdagen for den ulovlige »folkeafstemning på Krim«. Han mindedes veteranerne fra de såkaldte »selvforsvarsenheder«, der lettede deployeringen af russiske styrker på Krimhalvøen i tiden op til Den Russiske Føderations ulovlige annektering af den, og opfordrede til at gøre Sevastopol til Den Russiske Føderations sydlige hovedstad.
(6)

Udviklingen i den nuværende epidemiologiske situation for afrikansk svinepest i de berørte populationer af tamsvin og vildtlevende svin i Unionen bør indgå i vurderingen af den dyresundhedsmæssige risiko, som den nye sygdomssituation i Estland, Letland, Litauen og Polen udgør. For at målrette de dyresundhedsmæssige bekæmpelsesforanstaltninger, jf. gennemførelsesafgørelse 2014/709/EU, og for at forhindre yderligere spredning af afrikansk svinepest, uden at der samtidig opstår unødvendige forstyrrelser i samhandelen inden for Unionen, og uden at tredjelande indfører uberettigede handelshindringer, bør EU-listen over områder, der er omfattet af de dyresundhedsmæssige bekæmpelsesforanstaltninger, der er fastlagt i bilaget til nævnte gennemførelsesafgørelse, ændres med henblik på at tage hensyn til ændringerne i den epidemiologiske situation for så vidt angår den pågældende sygdom i Estland, Letland, Litauen og Polen.
(4)

Med henblik på at indføre dyresundhedsmæssige foranstaltninger til bekæmpelse af afrikansk svinepest og forhindre yderligere spredning af sygdommen er der i bilaget til Kommissionens gennemførelsesafgørelse 2014/709/EU (2) fastlagt en EU-liste over højrisikoområder. Bilaget til gennemførelsesafgørelse 2014/709/EU blev for nylig ændret ved Kommissionens gennemførelsesafgørelse (EU) 2017/1850 (3) for blandt andet at tage hensyn til de nylige tilfælde af afrikansk svinepest hos vildtlevende svin i Tjekkiet, og del I og II i nævnte bilag omfatter nu de inficerede områder i Tjekkiet.
(4)

Unionens højtstående repræsentant for udenrigsanliggender og sikkerhedspolitik har indstillet, at mandatet for Kęstutis LANČINSKAS som missionschef for EUAM Ukraine forlænges fra den 1. december 2017 til den 30. november 2018 —
DA Den Europæiske Unions Tidende C 388/3

RÅDETS AFGØRELSE

af 10. november 2017

om udnævnelse af nye medlemmer af bestyrelsen for Det Europæiske Center for Udvikling af Erhvervsuddannelse

(2017/C 388/04)

RÅDET FOR DEN EUROPÆISKE UNION HAR —

under henvisning til Rådets forordning (EØF) nr. 337/75 af 10. februar 1975 om oprettelse af et europæisk center for udvikling af erhvervsuddannelse, særlig artikel 4 (1),

under henvisning til den kandidat, der er indstillet til Rådet af Kommissionen som arbejdstagerrepræsentant, og

ud fra følgende betragtninger:

(1) Rådet har ved afgørelse af 14. juli 2015 (2) og 14. september 2015 (3) udnævnt medlemmerne af bestyrelsen for Det Europæiske Center for Udvikling af Erhvervsuddannelse for perioden fra den 18. september 2015 til den 17. september 2018.

(2) En plads som medlem af centrets bestyrelse i kategorien arbejdstagerrepræsentanter er blevet ledig for Belgien, efter at Jan VERCAMST er trådt tilbage.

(3) Medlemmerne af centrets bestyrelse bør udnævnes for den resterende del af mandatperioden, dvs. indtil den 17. september 2018 —

VEDTAGET DENNE AFGØRELSE:

Artikel 1

Til medlem af bestyrelsen for Det Europæiske Center for Udvikling af Erhvervsuddannelse udnævnes hermed for den resterende del af mandatperioden, dvs. indtil den 17. september 2018:

ARBEJDSTAGERREPRÆSENTANTER:

BELGIEN Katrien ALLAERT

Artikel 2

Denne afgørelse offentliggøres til orientering i Den Europæiske Unions Tidende.

Udfærdiget i Bruxelles, den 10. november 2017. På Rådets vegne U. PALO Formand

(1) EFT L 39 af 13.2.1975, s. 1.

(2) EUT C 232 af 16.7.2015, s. 2.

(3) EUT C 305 af 16.9.2015, s. 2.
(4)

Siden vedtagelsen af beslutning 2005/50/EF har ingen af de tjenester, der er beskyttet af beslutningen, rapporteret om skadelig interferens. Antallet af køretøjer udstyret med 24 GHz-kortdistanceradar har ligget på et generelt lavt niveau og ligger under alle omstændigheder på et niveau langt under tærsklen på 7 % af det samlede antal køretøjer, som er i brug i hver medlemsstat. Denne tærskel betragtes som den kritiske andel, hvorunder det kan formodes, at andre brugere af 24 GHz-båndet ikke vil blive påført skadelig interferens.
(1)

Gyldighedsperioden for de eksisterende miljøkriterier for tildeling af EU's miljømærke til hårde belægninger og beklædninger og de tilhørende krav til vurdering og verifikation, der er fastsat i Kommissionens beslutning 2009/607/EF (2), udløber den 30. november 2017. Der er foretaget en vurdering, som bekræfter, at de nuværende miljøkriterier og de tilhørende krav til vurdering og verifikation, der er fastsat i beslutning 2009/607/EF, fortsat er relevante og formålstjenlige. Gyldighedsperioden for disse miljøkriterier og kravene til vurdering og verifikation bør derfor forlænges.
(17)

For så vidt angår kapacitetsrestriktioner af en varighed på mere end 30 på hinanden følgende dage og med indvirkning på mere end 50 % af den anslåede trafikmængde på en jernbanelinje, skal infrastrukturforvalteren fastlægge kriterier for, hvilke tog inden for hver type togtjenester der bør omdirigeres, under hensyntagen til ansøgerens kommercielle og driftsmæssige begrænsninger, medmindre de pågældende driftsmæssige begrænsninger skyldes ansøgerens ledelsesmæssige eller organisatoriske beslutninger, og uden at det berører målsætningen om infrastrukturforvalterens nedbringelse af omkostningerne i overensstemmelse med artikel 30, stk. 1. Infrastrukturforvalteren offentliggør i netvejledningen disse kriterier sammen med en foreløbig fordeling af den resterende kapacitet til de forskellige typer togtjenester, når han handler i overensstemmelse med punkt 8. Efter afslutningen af høringen og uden at det berører infrastrukturforvalterens forpligtelser som omhandlet i punkt 3 i bilag IV, skal infrastrukturforvalteren på grundlag af tilbagemeldingerne fra ansøgerne fremlægge en vejledende fordeling af den resterende kapacitet efter type af tjenester for de berørte jernbanevirksomheder.
(2)

Rådet har fastslået, at der ikke længere er grund til fortsat at lade en enhed være opført på listen over de personer, grupper og enheder, som artikel 2, 3 og 4 i fælles holdning 2001/931/FUSP finder anvendelse på. De restriktive foranstaltninger over for nævnte enhed blev suspenderet ved Rådets afgørelse (FUSP) 2016/1711 (2).
1)

Artikel 1 erstattes af følgende: »Artikel 1 1. Centralbankerne skal have adgang til data på transaktionsniveau udtrukket fra alle deltagere i alle TARGET2-komponenter med henblik på at sikre den effektive funktion af TARGET2 og overvågningen heraf. Centralbankerne kan også tilgå dataene med henblik på at foretage de analyser, som er nødvendige for makrotilsyn, finansiel stabilitet, finansiel integration, markedsoperationer, pengepolitiske funktioner og Den Fælles Tilsynsmekanisme, i overensstemmelse med uafhængighedsprincippet. 2. Adgang til dataene, der henvises til i stk. 1, og deres anvendelse i forbindelse med kvantitative analyser og numeriske simulationer, begrænses til følgende: a) for at sikre TARGET2's effektive funktion og overvågningen heraf, henholdsvis en medarbejder og op til tre suppleanter separat for både driften og overvågningen af TARGET2. De ansatte og deres stedfortrædere skal være ansatte, som er beskæftiget med driften af TARGET2 og med overvågning af markedsinfrastruktur b) for alle andre analyser, en gruppe på op til 15 medarbejdere, som udfører forskning, koordineret af Det Europæiske System af Centralbankers ledere af forskning. 3. Centralbankerne kan udpege de ansatte og stedfortræderne for disse. Udpegelsen af medarbejdere fra driften, herunder ledere af forskning, som har tilladelse til at tilgå TARGET2-data i overensstemmelse med stk. 2, er underlagt Markedsinfrastrukturrådets (MIB) godkendelse. Udpegelsen af medarbejdere fra overvågning, som har lov til at tilgå TARGET2-data i overensstemmelse med stk. 2, er underlagt Komitéen for Markedsinfrastruktur og Betalingers (MIPC) godkendelse. Samme fremgangsmåder finder anvendelse ved udskiftningen af disse. 4. MIB skal opstille særlige regler, der garanterer fortrolighed af data på transaktionsniveau. Centralbankerne sikrer, at deres særligt udpegede ansatte i henhold til stk. 2 og 3 overholder disse regler. I tilfælde af manglende overholdelse af de særlige regler opstillet af MIB, skal centralbankerne, med forbehold af anvendelsen af andre regler om faglig hæderlighed og fortrolighed for centralbanker, forhindre, at deres udpegede medarbejdere har adgang til og anvender de data, der er henvist til i stk. 1. MIB overvåger overholdelsen af bestemmelserne i dette stykke. 5. Styrelsesrådet kan også beslutte at give andre brugere adgang på grundlag af præcise og foruddefinerede regler. I sådanne tilfælde overvåger MIB deres brug af dataene og særligt deres overholdelse af fortrolighedsreglerne, både som fastsat af MIB og som fastsat i artikel 38 i bilag II til retningslinje ECB/2012/27 (*1). (*1) Retningslinje ECB/2012/27 af 5. december 2012 om TARGET2 (Trans-European Automated Real-time Gross settlement Express Transfer system) (EUT L 30 af 30.1.2013, s. 1).«"
(5)

Unionens højtstående repræsentant for udenrigsanliggender og sikkerhedspolitik har foreslået at forlænge mandatet for Maria-Cristina STEPANESCU som chef for EUCAP Somalia fra den 13. december 2017 til den 31. december 2018 —
(1)

Artikel 168 i direktiv 2006/112/EF fastsætter, at en afgiftspligtig person har ret til at fradrage moms på levering af varer og ydelser, som vedkommende har modtaget til anvendelse i forbindelse med sine afgiftspligtige transaktioner. Artikel 26, stk. 1, litra a), i nævnte direktiv indeholder et krav om at føre momsregnskab, når et erhvervsaktiv af den afgiftspligtige person eller dennes personale anvendes til privat brug eller, mere generelt, anden brug end erhvervsbrug.
(7)

Formålet med den fravigelse, som anmodningen vedrører, er at forebygge momssvig i teleydelsessektoren. Selv om levering af teleydelser er sårbar over for svig og overvåges nøje, opdagede Nederlandene for nylig svigagtige ordninger for handel med taleminutter, som involverede en række forsvundne forhandlere og buffervirksomheder. De nævnte ordninger medfører et betydeligt tab af afgiftsindtægter.
(3)

I breve af 25. april 2017 og 7. juli 2017 anmodede Luxembourg om bemyndigelse fra Kommissionen til at anvende en fast procentdel af det mellemliggende grundlag til beregningen af grundlaget for egne momsindtægter i forbindelse med de transaktioner, der er anført del B, nr. 10), i bilag X til direktiv 2006/112/EF for så vidt angår personbefordring. Luxembourg har dokumenteret, at den faste procentsats, der er anvendt på det mellemliggende grundlag, har været stabil i årene fra 2010 til 2015. Bemyndigelse til at anvende en fast procentsats vil lette den administrative byrde ved beregningen af grundlaget for egne momsindtægter yderligere for de pågældende transaktioner. Luxembourg bør derfor bemyndiges til at beregne grundlaget for egne momsindtægter ved hjælp af faste procentsatser for så vid angår personbefordring.
DA Den Europæiske Unions Tidende L 318/29

KOMMISSIONENS GENNEMFØRELSESAFGØRELSE (EU, Euratom) 2017/2220

af 30. november 2017

om ændring af beslutning 90/181/Euratom, EØF om bemyndigelse af Italien til at beregne grundlaget for Fællesskabernes momsindtægter på basis af en tilnærmelsesvis vurdering af momsgrundlaget for visse transaktioner

(meddelt under nummer C(2017) 7854)

(Kun den italienske udgave er autentisk)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til traktaten om oprettelse af Det Europæiske Atomenergifællesskab,

under henvisning til Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften (1), særlig artikel 6, stk. 3, andet led,

efter høring af Det Rådgivende Udvalg for Egne Indtægter, og

ud fra følgende betragtninger:

(1) I henhold til artikel 370 i Rådets direktiv 2006/112/EF (2) kan Italien på de betingelser, der var gældende i denne medlemsstat den 1. januar 1978, fortsat lægge afgift på de transaktioner, der er anført i bilag X, del A, til dette direktiv. I henhold til samme artikel skal disse transaktioner tages med i beregningen af grundlaget for egne momsindtægter.

(2) Ved Kommissionens beslutning 90/181/Euratom, EØF (3) fik Italien bemyndigelse til at anvende tilnærmelsesvise vurderinger i forbindelse med de transaktioner, der er anført i del A, nr. 3), i bilag X til direktiv 2006/112/EF for så vidt angår bygninger og byggegrunde.

(3) I sit brev af 4. april 2017 anmodede Italien om tilbagetrækning af medlemsstatens bemyndigelse til beregningen af grundlaget for egne momsindtægter i forbindelse med de transaktioner, der er anført i del A, nr. 3), i bilag X til direktiv 2006/112/EF, da denne ikke længere er nødvendig som følge af en ændring i den nationale lovgivning. Efter denne lovændring lægger Italien ikke længere afgift på disse transaktioner. Det er således ikke længere tilladt at anvende en negativ kompensation til beregningen af grundlaget for egne momsindtægter. Den nævnte bemyndigelse bør derfor trækkes tilbage.

(4) Beslutning 90/181/Euratom, EØF bør ændres i overensstemmelse hermed —

VEDTAGET DENNE AFGØRELSE:

Artikel 1

I artikel 1, stk. 1, i beslutning 90/181/Euratom, EØF udgår nr. 1).

Artikel 2

Denne afgørelse er rettet til Den Italienske Republik.

Udfærdiget i Bruxelles, den 30. november 2017. På Kommissionens vegne Günther OETTINGER Medlem af Kommissionen

(1) EFT L 155 af 7.6.1989, s. 9.

(2) Rådets direktiv 2006/112/EF af 28. november 2006 om det fælles merværdiafgiftssystem (EUT L 347 af 11.12.2006, s. 1).

(3) Kommissionens beslutning 90/181/Euratom, EØF af 23. marts 1990 om bemyndigelse af Italien til at beregne grundlaget for Fællesskabernes momsindtægter på basis af en tilnærmelsesvis vurdering af momsgrundlaget for visse transaktioner (EFT L 99 af 19.4.1990, s. 32).
(3)

I sit breve af 25. april 2017 anmodede Malta om bemyndigelse fra Kommissionen til at anvende tilnærmelsesvise vurderinger til beregningen af grundlaget for egne momsindtægter i forbindelse med de transaktioner, der er anført i del B, nr. 9), bilag X til direktiv 2006/112/EF for så vidt angår nye bygninger og byggegrunde. Ved beregningen af kompensationen for levering af nye bygninger og byggegrunde værdiansætter Malta byggegrundene til to gange prisen på de nye bygninger. En nøjagtig beregning af værdien af byggegrunde ville medføre administrative byrder, der er urimelige i forhold til de pågældende transaktioners indvirkning på det samlede grundlag for momsindtægterne fra Malta. Malta bør derfor bemyndiges til at anvende tilnærmelsesvise vurderinger til beregningen af grundlaget for egne momsindtægter i forbindelse med nye bygninger og byggegrunde.
(3)

Den 1. oktober 2015 vedtog Rådet afgørelse (FUSP) 2015/1764 (2). Nævnte afgørelse indførte undtagelser for visse operationer vedrørende de specifikke pyrotekniske stoffer, der er anført på Den Europæiske Unions fælles liste over militært udstyr (3), der er nødvendige til brug for løfteraketter, der styres af medlemsstaters operatører af opsendelsestjenester eller af operatører af opsendelsestjenester etableret i en medlemsstat, nødvendige til brug for opsendelser i Unionens, dens medlemsstaters eller Den Europæiske Rumorganisations rumprogrammer eller nødvendige til brændstofpåfyldning af satellitter foretaget af satellitproducenter etableret i en medlemsstat.
(5)

For at hindre unødvendige forstyrrelser i samhandelen i Unionen og for at undgå, at tredjelande indfører uberettigede handelshindringer, bør det område, der er inficeret med afrikansk svinepest i Polen, identificeres på EU-plan i samarbejde med denne medlemsstat.
(1)

Med afgørelse ECB/2014/40 (1) indførtes det tredje program vedrørende køb af særligt dækkede obligationer (third covered bond purchase programme, herefter »CBPP3«). Sammen med programmet til køb af værdipapirer af asset-backed typen, programmet til køb af den offentlige sektors aktiver på det sekundære marked og programmet til køb af virksomhedsobligationer udgør CBPP3 en del af det udvidede program til køb af aktiver (asset purchase programme, APP). APP har til formål at styrke transmissionen af pengepolitikken yderligere, fremme kreditgivningen i euroområdet, gøre det lettere for husholdninger og virksomheder at låne samt bidrage til at bringe inflationen tilbage på et niveau under, men tæt på 2 % på mellemlangt sigt i overensstemmelse med Den Europæiske Centralbanks primære mål om at fastholde prisstabilitet.
DA Den Europæiske Unions Tidende L 309/19

KOMMISSIONENS GENNEMFØRELSESAFGØRELSE (EU) 2017/2187

af 16. november 2017

om forlængelse af gyldighedsperioden for Kommissionens gennemførelsesafgørelse (EU) 2015/179 om bemyndigelse af medlemsstaterne til at indrømme en undtagelse fra visse bestemmelser i Rådets direktiv 2000/29/EF for så vidt angår træemballeringsmateriale af nåletræer (Coniferales) i form af ammunitionskasser med oprindelse i USA under kontrol af USA's forsvarsministerium

(meddelt under nummer C(2017) 7489)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 15, stk. 1, første led, og

ud fra følgende betragtninger:

(1) I henhold til Kommissionens gennemførelsesafgørelse (EU) 2015/179 (2) kan medlemsstaterne som en undtagelse fra artikel 5, stk. 1, i direktiv 2000/29/EF sammenholdt med del A, kapitel I, punkt 2, i bilag IV til samme direktiv tillade, at ammunitionskasser af træemballeringsmateriale med oprindelse i USA på visse betingelser indføres på deres område.

(2) Da de forhold, der gør bemyndigelsen berettiget, ikke har ændret sig, og der ikke foreligger nye oplysninger, som giver anledning til at revidere de særlige betingelser, bør bemyndigelsen forlænges.

(3) På baggrund af de erfaringer, der er indsamlet i forbindelse med anvendelsen af gennemførelsesafgørelse (EU) 2015/179, og på baggrund af oplysninger fra den kompetente myndighed i USA, bør bemyndigelsen forlænges med tre år.

(4) Gennemførelsesafgørelse (EU) 2015/179 bør derfor ændres.

(5) Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —

VEDTAGET DENNE AFGØRELSE:

Artikel 1

I artikel 7 i gennemførelsesafgørelse (EU) 2015/179 ændres »31. december 2017« til »31. december 2020«.

Artikel 2

Denne afgørelse er rettet til medlemsstaterne.

Udfærdiget i Bruxelles, den 16. november 2017. På Kommissionens vegne Vytenis ANDRIUKAITIS Medlem af Kommissionen

(1) EFT L 169 af 10.7.2000, s. 1.

(2) Kommissionens gennemførelsesafgørelse (EU) 2015/179 af 4. februar 2015 om bemyndigelse af medlemsstaterne til at indrømme en undtagelse fra visse bestemmelser i Rådets direktiv 2000/29/EF for så vidt angår træemballeringsmateriale af nåletræer (Coniferales) i form af ammunitionskasser med oprindelse i USA under kontrol af USA's forsvarsministerium (EUT L 30 af 6.2.2015, s. 38).
(4)

Efter vedtagelsen af EFSA's udtalelse blev bilag III til forordning (EF) nr. 999/2001 ændret ved Kommissionens forordning (EU) 2017/1972 (4) for at fastsætte et treårigt program til overvågning af CWD hos hjortedyr i visse medlemsstater og i EØS-EFTA-stater, der har populationer af hjortedyr, som kan have været udsat for CWD, for perioden fra 1. januar 2018 til 31. december 2020 (i det følgende benævnt »det treårige program til overvågning af CWD«). Formålet med det treårige program til overvågning af CWD er at få et klart billede af den epidemiologiske situation for så vidt angår CWD hos hjortedyr i Europa.